William Owuraku Aidoo

William Owuraku Aidoo (wɔwoo no 30 Sanda 1964) yɛ Ghana amanyɛnyi. Ɔyɛ New Patriotic Party kuwba na mbrahyɛbaguanyi ma Afigya Kwabre Anafo Ambatow Mpasuar a ɔwɔ Ashanti Mantɔw mu wɔ New Patriotic Party tsekiti do.

Abrabɔ ahyɛse na nwomasua
Wɔwoo no William Owuraku Aidoo wɔ bosoom Sanda da a ɔtɔ do eduasa (30) afe 1964. Ɔfir Hemang-Kwabre a ɔwɔ Ghana Ashanti Mantɔw mu. Onyaa nye GCE O Level abɔdzin krataa fir Tetrem Nsɔwdo Skuul na A Level abɔdzin krataa fir St Augustine's Nsɔwdo Skuul. Onyaa nye Bachelor of Arts abɔdzin krataa wɔ Edwumawurafo mu (Bachelor of Arts in Entrepreneurship) fir Ghana Institute of Management na Public Administration (GIMPA) wɔ afe 2005.

Edwuma
William Owuraku Aidoo yɛ ahoɔdzen ɔfotufo (energy consultant) na okuafo. Ansaana ɔbɛyɛ amanyɛnyi no, nna ɔyɛ kwankyerɛfo panyin (managing director) ma Kucons Company Limited. Nna ɔyɛ kwankyerɛfo panyin (Senior Superintendent) ma Ghana Education Service (GES) fir afe 1991 kesi afe 1994 na kwankyerɛfo panyin ma Ghana Commercial Bank (GCB) fir afe 1995 kesi afe 2012. Nna ɔyɛ ɔkyerɛyerɛfo wɔ University of Education, Winneba fir afe 2009 kesi afe 2012. Dɛ okuafo no, onyaa ɔman ɔman ekuafo a ɔbɔ no ho mbɔdzembɔ wɔ cashew kuayɛ mu (national best farmer award) wɔ Ghana wɔ afe 2011 mu.

Amanyɛsɛm
William Owuraku Aidoo ba Ghana mbrahyɛbagua mu wɔ bosoom Sanda da a ɔtɔ do esuon (7) afe 2013 dɛ mbrahyɛbaguanyi ma Afigya Kwabre Anafo Ambatow Mpasuar wɔ New Patriotic Party tsekiti do. Ogyina wɔ afe 2016 Ghana mbrahyɛbagua ambatow mu na odzii nkonyim. William wɔ afe 2020 Ghana mbrahyɛbagua ambatow na odzii nkonyim. Nna ɔyɛ ɔsoafo abadiaekyir a ɔhwɛ ahoɔdzen do (deputy Minister for Energy).

 Mbrahyɛbagua boayikuw 
William yɛ amanyɔ mbra (Constitutional), Mbra (Legal) na Mbrahyɛbagua Nsɛm (Parliamentary Affairs) Boayikuw na ɔsan yɛ Mbrahyɛ Boayikuw Nkabom Kuw (Subsidiary Legislation) no munyi.

N'abrabɔ
William Owuraku Aidoo awar wɔ mba enum (five). Ɔyɛ Kristonyi na Katolek (Catholic) asɔrba.

Mboaedze

Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2017–2021
Nkyekyεmu:Ghana Mbrahyɛbaguafo 2021-2025